text:
IS PRIMUS DEXI ANNUS DE ACADÈMIA DE SU SARDU ONLUS
S’Acadèmia de su Sardu onlus est nàscia dexi annus a oi in d-una dii frida de gennàrgiu 2010, stantargiada de unus cantu òminis e fèminas de vàllia, ativistas lòmpius apostadamenti a Pirri de dònnia parti de Sardìnnia aundi si fueddat sardu e aunius po s’amparu e s’afortiamentu de sa lìngua sarda fueddada e scrita in calisisiat bariedadi. Unus cantu ndi […]
S’Acadèmia contras a su nucleari
S’ACADÈMIA DE SU SARDU ONLUS, CUN SU DOCUMENTU PRESENTI INTRAT IN SU COMITAU.SI.NONUCLE. DIFATIS S’ACADÈMIA DE SU SARDU ONLUS EST CONTRAS DE SU NUCLEARI, IN SARDÌNNIA E IN SU MUNDU. SA CULTURA E SA LÌNGUA NOSTA FUNT FILLAS DE UNU MUNDU LÌMPIU E SINTZILLU, DE UN’ECONOMIA, FATA PRUSCHETOTU DE MESSAJUS E PASTORIS CHI ANT CUNCORDAU UNA LÌNGUA CHI DE CUSSA […]
Sa segundu dii de su de XXIX Prèmius Literàrius “Giusepi Dessì” intitulada a sa memòria de Sarbador Àngiulu Spano
Mèrcuris su 17 de cabudanni Biddaxidru at bòfiu intitulai sa segundu dii de su de XXIX Prèmius Literàrius “Giusepi Dessì” a sa memòria de Sarbador Àngiulu Spano, un’àteru òmini chi, comenti a Giusepi Dessì, at donau onori a sa bidda de su Campidanu de Mesu. A is 6 de a merii a s’Auditorium de Santa Bàrbara nd’ant fueddau in d’un’atòbiu mannu […]
Primu bessida ofitziali de is Arrègulas
Cun s’amosta “Su pòpulu de brunzu – s’amosta” de Angela Demontis, chi dda at cuncordada gràtzias a s’agiudu de sa Provìntzia de Casteddu, setori polìticas culturalis, s’enti casteddaju at incingiau de manera ofitziali is Arrègulas. Difatis custa est sa primu bessida apustis de s’aprovu de s’afillamentu de su standard po sa norma campidanesa de sa lìngua sarda. Totu is pannellus […]
Donai su 5×1000 a s’Acadèmia de su Sardu Onlus
Ocannu puru fait a donai su 5 x 1000 a is assòtzius ONLUS, che a s’Acadèmia de su Sardu, chi de su 2009 est faendi faina de bolontariau in totu su chi pertocat su stùdiu, sa circa, sa defensa, su spainamentu e s’apretziamentu de sa Lìngua sarda, imperendi po su prus sa faina personali, boluntària e a gratis de is […]
Lìtera de prof. Bolognesu a s’assessora Firinu
Custa est sa lìtera chi prof. Bolognesu at scritu a friscu a s’assessora Firino. In custa lìtera su professori est lòmpiu a medas chistionis chi sunt is pròpius de s’Acadèmia. http://bolognesu.wordpress.com/2014/05/10/assessore-firinu-le-scrivo/ Cara Assessore, a lei è toccato il compito non facile di gestire la politica linguistica della RAS. Fin qui in Olanda mi sono arrivate le voci del fatto che […]
“In Mòguru a is tempus nostus…”
Custu domìnigu a is 17:00 ande s’Aposentu de is Atòbius de sa Fiera de su Tapetu s’at a fai sa presentada de su lìburu “In Mòguru a is tempus nostus…”, a incuru de Stefano Cherchi. Su lìburu est s’arresultau de unu traballu incarrerau de su Comunu de Mòguru in su 2011; cuàturu giòvunus mogoresus (Tatiana Frau, Lara Melis, Genita Grussu […]
Lascia un commento
Una risposta a “Adiosu a Massimo Pittau”
-
raiorru 3 anni fa
Mi dispraxit meda, a ddu connosci in da gloria.Inviato da Tablet Samsung.


c: text/html

text:
acicài, acicàre , vrb: antzicai, assicai, assicare, assicari, atzicai, atzicare Definition pigare assíchidu, tènnere o fàere assuconu Synonyms e antonyms aliventare, apramare, asciuconare, asciustrare, apundhorare, aterrighinare, arviai, ilgirare, ispramai, isprauriri, istrementire, isturdinare Idioms csn: a. de o po ccn. cosa; acicaisí a morti = meda, de ndhe mòrrere; èssiri nàsciu atzicau = si narat de chie est sempre atontadu, sempre pessendhe a crabas Sentences dhus connòsciu bèni, ita genti funt, ma no tocat a si ndi atzicai! ◊ mi ndi seu assicau! ◊ dòngiu cropus a sa gàbbia po ndi dha fai assicari e po dh'atrudiri, a sa papagalledha ◊ iscieis ca si ndi podit antzicai, candu est dormida?! 2. torret su sàmbene a chie est assicau! Etymon srd. Translations French effrayer English to frighten Spanish asustar Italian spaventare German erschrecken.
adumbrài, adumbràre , vrb: aumbrare Definition tímere, fàere a tímere meda, fàere o pigare assíchidu Synonyms e antonyms abbabbarrotai, addojare, arreselai, assuconare, assumbrae, impupuridhare, isumbrare, umbrai / timire Sentences s'àinu, comente fit colendhe at bidu una pupa e si est aumbradu ◊ sa malasorte de sos àteros calchi bolta ti tocat intro e ti aumbrat sa mente ◊ che crapola aumbrada de canes de catza curriat a sa tzeca 2. si ti ponzo manu a fuste ti aumbro! 3. apo aumbradu de no m'iscobiare Etymon ltn. ad umbrare Translations French effrayer English to frighten Spanish asustar, asustarse Italian spaventare, spaventarsi German erschrecken, scheuen.
alvinàre , vrb: avrinare Definition pigare frina (ingòllere cosa mala), zúghere sos bundhos, ispramare, pigare assíchidu malu Synonyms e antonyms acicai, arviai, spramai Sentences e fintzas custu séculu avrinadu in nues de fumu abboghinendhe iscràdiat in sos fundhales grogos de s'última mania (L.Mele) 2. su pisedhu, asciuconadu malamente, che fit cúrridu avrinendhe a coas de sa mama ◊ sa morte los at fatos avrinare: che los at dados suta unu càmiu ◊ timia che a sa frea e mi ponia a cúrrere avrinadu Etymon srd. Translations French effrayer English to frighten, to be obsessed Spanish espantar, estar obseso Italian spaventare, èssere ossèsso German erschrecken, besessen sein.
apantarjàre , vrb Definition fàere sa sprama, fàere pigare assíchidu malu Synonyms e antonyms apantarjare, asciuconare, asciustrare, aterrighinare, atimorilgiai, impagurire, ispramai, ispreare, istrementire, stremessiri Translations French épouvanter English to frighten Spanish asustar Italian impaurire, terrorizzare German einschüchtern, erschrecken.
apantaviàre , vrb Definition fàere a tímere meda, pigare assíchidu Synonyms e antonyms apantejare, apramare, apupurrare, asciuconare, asciustrare, aterrighinare, ispramai, istrementire, isturdinare Sentences faghent tzocos e sonos chi apantàviant totu sos de sa leada ◊ bidindhe a Maria Intaulada si sunt apantaviados totu Translations French effrayer English to frighten heavily Spanish aterrorizar Italian intimorire forteménte German verängstigen.
apantejàre , vrb Definition pigare assíchidu, tímere, fàere a tímere Synonyms e antonyms apramare, asciuconare, asciustrare, aterrighinare, ilgirare, ispramai, istrementire, stremessiri Sentences si est apantejatu canno at intesu carabbineris ◊ sos fitzos sont apantejatos videnne su babbu goi male vogliatu ◊ si apantejat a su cantu de s'istria ◊ custu l'ant imbentatu pro apantejare sos pitzinnos chi cherent essire a denote Etymon srd. Translations French épouvanter English to frighten Spanish asustar Italian spaventare German erschrecken.
asciustràre , vrb: assustai, assustare, assustrae, assustrai, assustrare, assustrari Definition fàere a tímere meda, fàere pigare assíchidu, assuconu mannu, timoria meda; pigare o pònnere isarcu Synonyms e antonyms acicai, asciuconare, assalciare, assantiare, aterrighinare, ilgirare, ispramai, isprauriri, istrementire, isturdinare, spetziai, stremessiri / isarcare Sentences no vos asciustredas, no apades de tímere! ◊ oscura s'aera che inferru betat lampos chi assustant su terrinu (A.Dettori)◊ raramente timo, ma istanote mi so assustrau ◊ bidindhe sos bandhidos si est assustada ◊ assustradedhu mi ndi seu!… 2. assustrat una cosa chi no s'ischit fàchere Etymon spn. Translations French effrayer English to frighten Spanish asustar Italian spaurire German erschrecken.
assaltanàre , vrb: assaltinare Definition fàere assicare a giagaradura / sonnu assaltinadu = avolotadu, assolocadu Synonyms e antonyms acicai, asciuconare, asciustrare, aterrighinare, ispantamare, ispramai, issaltanare, istrementire Sentences càglia, chi mi assaltanas! Etymon srd. Translations French épouvanter, agiter English to frighten, to upset Spanish asustar Italian spaventare, agitare German erschrecken.
spaurài , vrb Definition fàere a tímere Synonyms e antonyms apantarjare, apramare, asciuconare, asciustrare, aterrighinare, impagurire, istrementire, stremessiri | ctr. aminare, incoragire, incorai Translations French épouvanter English to frighten Spanish asustar Italian impaurire German ängstigen.

robotstxt: allowed

filter: keep


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
illascàre , vrb Definizione
fàere prus lascu, istesiare una cosa de un’àtera, fàere calecuna cosa prus pagu bortas; fintzes lassare andhare, giare calecuna cosa, giare su cuntentu
Sinonimi e contrari
allascai,
arrairi,
illentiare,
iscanzare,
isciagai,
istesiai
/
allatzicare,
menguai
| ctr.
acurtziare,
afíere,
intibbiri,
sizire
Frasi
sunt isetandhe a lis illascare su presorju ◊ illascàdebbos! ◊ illasca sa vite ca est tropu afissa!◊ no resesso a illascare custu nodu pro l'isòrbere ca sa fune si est ifusta, at ufradu e at afissu de prus
2.
impessu si est sapiu in bratzos de su babbu, su criedhu si est illascau a prànghere
3.
isse unu tempus ndhe fit sèmpere in domo, ma dae carchi tempus in goi at illascadu ◊ fint sèmpere paris, ma de candho ant brigadu ant illascadu e como petzi si agatant pro chistiones de faina
4.
babbu no s'illascaiat meda ca dinari a comporare bitzicreta no ndhe aiat
Etimo
srd.
Traduzioni
Francese
desserrer,
lâcher
Inglese
to loosen,
to thin (out),
to cut down on
Spagnolo
aflojar,
espaciar,
largar
Italiano
allentare,
diradare,
mollare
Tedesco
lockern,
lichten,
nachlassen.
iscapàe, iscapài , vrb: iscapare,
isciapare,
scapai Definizione
lassare, lassare andhare cosa poderada, acapiada o isserrada (fintzes bogare de presone), bogare sa fune a un'animale (nau sèmpere po animales mannos), lassare orrúere; bogare de cabu faendho una faina a s'acabbu de sa giorronada (i. de); nau de su pipiu, cumenciare a camminare a solu; cumenciare, imbucare a fàere, a trebballare (i. a)/ pps. iscapadu, iscapu
Sinonimi e contrari
ammollai,
cèdere,
imbrocare,
imbucare,
irfunare,
lassai
| ctr.
aferrai,
aggarrai,
muntènnere,
prèndhere,
sessare,
tènnere
Modi di dire
csn:
i. s'abba = istupare carchi isterzu o bartza prena de abba a manera chi custa che essat: nadu de sas nues, pròere; i. a prànghere, a ríere, a cúrrere = imbucare o comintzare totinduna a prànghere, a ríere, fuire su prantu, su risu, a cúrrere
Frasi
iscapa cussa cosa, no la muntenzas! ◊ sos massàgios iscapeint sos boes a pàschere ◊ su babbu l'iscapeit a pitzinnu minore in fatu a bàtoro sues ◊ annuadu za est, ma no iscapat abba ◊ apenas su gridadori donat su signali de iscapai, s'ègua nci essit che unu guetu ◊ ant iscapu su presoneri ◊ cussu abarrat fintzas cuíndixi dís cun su murru sentza de iscapai unu fuedhu! ◊ iscàpache s'abba de sa bartza e abba s'iscra! ◊ candho bidiabamus cudha cantandhe noche iscapabat su risu ◊ iscapadhi is canis ca bis comenti si ndi andat, cussu!
2.
a it'ora iscapades su sero? ◊ abbàita sos pitzinnos ca m'iscapo a domo de mamma!
3.
e it'est, filla tua oi at iscapau língua? no fuedhat mai! ◊ s'àcua de sa pingiara at iscapau su búdhiru
4.
isciapant a fughire… cada brincu iscudiant una ruta! ◊ s'iscapas a nàrrere, tue puru za…: ses isazerendhe! ◊ sa mama at iscapau a prànghere timendhe pro su fizu
Etimo
itl.
scappare
Traduzioni
Francese
lâcher
Inglese
to burst (out),
to let go
Spagnolo
soltar
Italiano
mollare,
liberare,
prorómpere
Tedesco
freilassen,
ausbrechen.


text:
Decraratzione Universale de sos Deretos de s'Òmine
Articulu in logudoresu
Sa Decraratzione Universale de sos Deretos de s'Òmine est unu documentu, firmadu in Parigi su 10 de nadale de su 1948, sa redatzione fit istada promovida dae sas Natziones Unidas pro aer aplicatzione in totu sos Istados Membros.
Si tratat de unu documentu de trinta artìculos in ue si sutalìniant sos deretos umanos cunsiderados fundamentales e chi s'àplicant, chentza etzetzione, a totu sos èsseres umanos. Est su prus fundamentale de una sèrie de tratados redatados in s'annu 1966 e chi completant sa Carta Internatzionale de Deretos Umanos, chi a pustis de èssere assuzetada a votatzione in su 1976 est istada fata leze internatzionale.
Su documentu est istadu criadu comente una sèrie de obietivos chi sos guvernadores mundiales diant depent sighire. Essende leze internatzionale, est un'aina utilizada fatu·fatu pro pressare sos guvernos de sos paisos chi non cumprint carchi artìculu suo, sende chi si tratat de unu documentu de obrigadu cumprimentu pro totu sos istados membros de sa comunidade internatzionale. Pro nde bardiare su cumprimentu in s'annu 2006 est istadu criadu in sinu a sas Natziones Unidas un'organismu ispetziale naradu Cussizu de Deretos de sas Natziones Unidas. In s'annu 2009, su testu de sa declaratzione est istadu tradùidu a 370 limbas (cosa chi at fatu chi retziret su Rècord Guinness a su documentu tradùidu in prus limbas de su mundu) e s'Assemblea at pèdidu a totu sos paisos membros chi publicarent su testu de sa Declaratzione e disponnerent chi esseret "distribuidu, espostu, letu e cummentadu in sas iscolas e àteros istruturas de imparu, chentza distintzione fundada segundu sa cunditzione polìtica de sos paisos o de sos territòrios".
(su testu de sa decraratzione podet esser cunsurtadu a Decraratzione Universale de sos Deretos de s'Òmine)


text:
Carlufurti a bia a su Parcu Marinu
"Oi creai unu parcu marinu de importu natzionali in su territòriu nostru - si ligit in nd'una nota de su sìndigu Salvatore Puggioni - parrit un'isseberu de importu mannu, po afiantzai is presupostus de un'isvilupu econòmicu e sotziali de s'ìsula nostra, duncas est un'oportunidadi chi tocat istudiada cun atentzioni manna. Tandu eus fatu diversus atopus po aprofundai dògnia faci de su tema chi est in dibatu de unus cantus annus, po custu eus aprontau paritza fainas chi s'ant a agiudai a detzidiri de manera bona".
Su Comunu, difatis, at firmau una cunventzioni cun su Comunu de Crabonaxa e cun s'Area Marina Amparada de "Capo Carbonara", aici tenit un'agiudu tènnicu e issentìficu de chini tenit esperièntzia de gestioni e avaloramentu de is risorsas ambièntalis auniu a s'isvilupu econòmicu de su territòriu.
Is atopus de aprofundimentu ant a sighiri in is mesis imbenientis.
Fotografia pigada de Flickr, autori Michele Federico


text:
de Battista Isoni.
La questione della lingua sarda ha avuto nel tempo momenti di grande attenzione e altri di scarsa presa nel dibattito culturale della nostra terra. É una storia antica di cui ancora non si ha piena consapevolezza, per quanto, almeno istintivamente, è proprio la lingua, oltre ai simboli e le bandiere, lo strumento che sinora ha permesso di mantenere vivo un senso di appartenenza, un bisogno di identità sul quale il cammino da fare è però ancora molto lungo.
Questa situazione ha ovviamente le sue origini e le sue ragioni, a cominciare dal ruolo avuto, soprattutto a partire dall’unità d’Italia, dagli intellettuali sardi, che hanno sempre considerato il sardo lingua della povera gente, lingua del focolare, da non utilizzare al di fuori del contesto familiare e popolano perché usarla significava collocarsi in un livello inferiore, di cui vergognarsi. Questa è una delle cause che hanno impedito a una lingua minoritaria, ma non per questo meno degna di rispetto e di attenzione, di conservare le sue caratteristiche più antiche, con commistioni che pian piano ne stanno snaturando e impoverendo il vocabolario.
Ovviamente non tutto è perduto, se ancora oggi questo tema fa parte del dibattito culturale in atto e se non mancano gli sforzi per conservarla e trasmetterla alle nuove generazioni. Ciò è stato possibile grazie all’impegno di tanti personaggi che hanno cercato per la loro parte, vedi nel tempo i Poeti di S’Ischiglia, di dare un contributo significativo.
Ci sono stati anche dei momenti importanti, sconosciuti ai più, che meritano di essere ricordati e fissati nella memoria della nostra terra. Da qui la decisione di riproporre quello che si ritiene sia stato il primo intervento in lingua sarda in Consiglio Regionale, la massima istituzione sarda. Lo fece l’on. Battista Isoni, storico sanguigno sindaco di Monti, e venne pubblicato nel numero 4 del 2001 della Rivista NUR. Lo riproponiamo al di là dei contenuti politici che lo caratterizzano, sui quali ognuno può convenire o meno, trovando magari dei riferimenti nell’attuale momento politico: l’importanza dell’intervento sta infatti tutta nell’uso del sardo nella sede che rappresenta, o dovrebbe rappresentare, la Casa ideale di tutti i sardi.
Onorevole Presidente, Onorevoles Consizeris,
so’ ‘ennidu a Cagliari in su 1974 cun s’isperanzia de partecipare a sa battaglia de sos sardos pro s’autonomia. Autonomia chi est diventada oramai una finzione e chi diamus cherrere cambiare. Poi de ses annos e mesu de tentativos, de ispintas e de arressadas, de caminu diffizile e calchi ‘olta dolorosu, pariamus arrividos a riunire tanta forza cantu bi nde cheret pro movere sas cosas frimmas, pro fagher pensare sas mentes distrattas, pro fagher alzare sos brazzos inertes e pro fagher gosare sos coros in pena.
Est inutile però chi deo fatta, passu passu, s’istoria de sos fattos capitados in custos ultimos meses, ca ateros collegas, mezus de me, han a bois illustradu totu sas iscenas de custa cumedia; a mie bastet de ispendere calchi peraula subra sa situazione ue nos agatamus oe, in custu momentu.
No est propriu nezessariu essere politigantes de altissimu intendimentu pro azzertare chi, s’Intesa Autonomistica prima e sa Giunta Autonomistica poi, han, cun grande fadiga e travagliu, parturidu un’aurtinzu, unu mostrittu totu conca, chenza bustu, ne ancas, ne anima.
Mi faghet pensare custa Giunta a unu pupiu cumpostu da-i sas manos inespertas de una criaduredda handicappada chi, pro passar’ora, ponet appare una zucca manna de istelzu e a-i custa attaccat unu bustu de ferula e ancas de ischiria e chi, poi de li haer fattu tres bucos cun d’unu ferru, forsis pensende de li dare respiru e vida bi acchendet intro unu mucchittu, e bidende custa conca alluta, rujastra, cun sa ‘ucca e cun sos ojos ispalancados, frimma e minettosa, urulat intimoridu e giamat lagrimosu sa mama e li pedit de ‘occhire, issa, su mostrittu chi haiat, pro istintu, inventadu. Solu custu mostre est restadu de sa Giunta Autonomistica, e como hazis solu de isperare chi una mama attenta e amorosa accudat cun cuidadu e cun d’una puntada de pê peset a bolare su mostrittu, sa ferula e s’ischiria.
Onorevole Presidente, Onorevoles Consizeris… Eo penso chi in custa occasione bi siat istadu chie hat pensadu chi pro dare unu guvernu capaze a sos sardos siat bastante leggere chimbanta paginas de paraulas e chi, pro faghere unu guvernu seriu, bastet de istringhere sas laras e imbuffare sos bucceddos, e chi pro lu fagher forte siat suffiziente istringhere sos punzos e sos casciales.
Invece bi cheret ateru! Pro faghere una Giunta Autonomistica fit nezessariu giamare e aunire canta pius zente possibile, proite est fattu azzertadu chi su oe e su cras de sa zente nostra agatat raighina e rejone, prinzipiu e fine, in sa corale volontade, in sas isperanzias, in sos anelitos, in sa determinascione de totu su populu sardu. Ma, Onorevoles Consizeris, su Presidente chi ‘ois bos hazis seberadu non s’est abizadu de peccare de presunzione cando s’est cunvintu, o s’est fattu cumbinchere, chi unu guvernu potat guvernare chenza una maggioranzia seria, forte e capaze.
Paret a mie chi isse, ispintu no isco ‘ene da-e cale manu e da-e cale sentimentu, cherfat currere s’Ardia. Custa est una gara istraordinaria e meravizosa, ue omines de grande balentia curren, chenza frenu, caddos abituados a bolare solitarios, cun sa giua a su ‘entu che bandera, da-i tanca in tanca, brinchende chena falta rios, crijuras, muros e giagas; una gara, custa, ue abiles curridores de caddos chena sedda ne briglia si ‘ettan che furias in sa falada pedrosa, nieddos de piuere e de suore, in d’un’uraganu de inninnijos, de ticchirrios, de ‘oghes e de cantigos, e fattende tot’unu cun sa calarina inferozida, infuriada e inarrestabile, superan chenza dannu s’arcu de sa cheja ‘e Santu ‘Antine.
Su Presidente chi bos hazis seberadu, Onorevoles Consizeris, paret chi cherfat isse puru currere s’Ardia, ma pretendende de la currere a caddu de una ferula; gasi comente paret cherfat currere s’Ardia perigulosa de s’autonomia de totu sos sardos incosciende una Giunta fatta de nudda. Su Presidente chi bos hazis eleggidu est zertamente isperanziosu, ma essende arrividu ue su destinu che l’hat giutu, devet a su mancu ischire chi faghere mostrittos de zucca no est comente faghere operas geniales, gai comente non si curret s’Ardia incosciende caddos de ferula.
Est abberu incredibile, ma est finas beru chi custa toppa, boida, lanza maggioranzia, istat rizza in virtude de su votu de duos pellegrinos chena passadu, chena presente e chena avvenire, piopidos in cust’aula non s’ischit bene da’ ue e chi, cun incommensurabile improntitudine, han sa pretesa de essere sos paladinos de sa zente sarda; e chi, chena perunu ritegnu, bettan ludu e arga subra a totucantos e pretenden de faghere, a-i custu Consizu Regionale, iscola de pulizia morale, de laboriosidade, de amore pro custa terra nostra, e de volontade de la difendere cun coraggiu e passione; de faghere iscola a omines chi de cust’Isula sun, da-e sempre, s’immazine pensamentosa, e chi de custa zente sun sos fizos eleggidos e sun sos cireneos, ca nde rappresentan sas bideas pius raighinadas e s’anima e sa cussenzia populare.
E però, da-e custos duos pellegrinos arrividos a Cagliari sighende a s’attrampa attrampa totu sos avanzos elettorales cabizzados in sos cuzolos pius romidos, cuados e oscuros de sa zivile soziedade sarda, pius de una ‘olta, Onorevole Presidente, Onorevoles Consizeris, mi so’ intesu toccadu: mi so’ intesu offesu da-e s’atteggiamentu arrogante, ruzzu e ineducadu de custas duas ancas chi rezzen e giughen a palas custa Giunta. Eppuru, forsis b’est chie haiat mezus servidu sa Sardigna attacchende buttones, invece de ‘ennere a-inoghe a los… segare; e chie haiat, si non ateru, a su mancu dimustradu de haer cumpresu su sensu profundu de s’ospitalidade, de sa bona educazione, de s’antiga sabiesa de sos sardos, chi finzas in condiziones drammatigas e tragicas connoschen limites de logu, de tempus e de sentimentos, ca han issos in su sambene su sensu de sa misura.
Ma est puru ‘eru chi da-e seculos e seculos, e oramai bi semus abituados, zaffarajolos de ogni zenia e provenienzia sun approdados in custa terra ospitale cun sa mercanzia in mustra in d’una cascittedda appiccada a su tuju, gai comente zampognaros cun tumbaru, gabbia e pappagallu, in umilidade offrende mercanzia e fortuna, accumpagnados, cun risos e allegria, da-e totu sos pizzinneddos de sa ‘idda. Eo ammento cun simpatia custos furisteris, garrigos de ispezzigas, de ispizzones, de carruleddos de filu, de agos pro cosire e pro tramattas, e de atera minuda chincaglieria, garrigos de sonos, de puzones coloridos e de fortuna. Como nd’arrivin invece, infattu a una carovana de invertidos e de lesbicas, personazos chi solu in s’abba de cust’Isula soliana han imparadu a si samunare.
Eppuru forsis est utile de ammentare chi cando sos mannos de sos mannos de sos mannos nostros, ponzende rocca subra a rocca e pedra subra a pedra, fraigaian domos chi han isfidadu sos seculos e sos millennios e vivian in comunione benes, penas, venturas, intemperias, amore e odiu, sos antenados de calchi pellegrinu, inoghe finalmente innettadu, isettaian sas nottes de luna piena pro ballare, urulende, in tundu a unu fogarone, pro poi torrare a fagher notte subra a palafittas o subra a sos alvures che munincas.
In custu sensu però non cherimus faghere prozessos, ne cherimus dare leziones a niunu, ma no azzettamus preigas da-e chie hat pagu o nudda de insinzare e chi, forsis, nende pagu e iscultende meda, in custu Consizu de sardos calchi cosa haiat finzas potidu imparare. E poi, comente poto eo dare unu votu favorevole a una Giunta chi naschet da-e sos osos magicos de su partidu comunista, postos a ciocchire sutta sas pumas caldas de unu socialista? O no est custa una nidiada chi isperat de campare e creschere cun arzinina isparta in terra, die pro die, da-e duos accabidadores de palfaruzas?
Cunsideradu chi sos avversarios nostros si divertin meda a s’iscandulizzare e a ingulpare de onzi tipu de malefatta sos avversarios insoro, ispero mi siat cunsentidu de m’iscandulizzare deo puru, pro una ‘olta, una ‘olta solu: de m’iscandulizzare pro su fattu chi omines chi han istoria e chi istoria han fattu, omines chi non mancan de sensibilidade e de intelligenzia, de coraggiu, de ideas, de passadu calchi ‘olta dolorosu, omines chi poden contare esempios luminosos de vida, de azione politica, de sentimentos, de coraggiu, de seriedade, de m’iscandulizzare ca omines fattos de simile linna, nutridos de cussu pane, dissetados cun tale abba e tale ‘inu, chi han piantu zertas lagrimas isconsoladas e sueradu sambene generosu, si illudin de contivizare sa Sardigna e de guvernare sos sardos fundende s’autoridade insoro subra sa forza e sa seriedade de duos votos qualunquistas, velleitarios e ballarinos, chi rappresentan, o podian solu rappresentare, sa feghe chi est presente finzas in su mezus binu e chi però su massaju sabiu eliminat a sa prima travasadura.
Eo so’ iscandulizzadu e preoccupadu pro su ch’est suzzedende, ca si omines validos chi han su compitu e su dovere de guidare sa sorte de cust’Isula in d’unu mundu tempestadu, si omines acculturados e attentos, reduces da-e milli battaglias, si mustran dispostos a passare s’oceanu subra una zattera de ciarras ligadas cun filos de giuncu, cheret propriu narrere chi sa classe politica, chi haiat devidu rappresentare custa “Nazione”, hat zertamente perdidu su sensu de su reale e de su possibile, e podimus pensare chi da-e custu fattu nos devimus ispettare disgrascias e isventuras.
Semus propriu arrividos a sa sucuttadura! E chie pagat tanta lizeresa e tantu iscunsideru? E chie pagat pro una Giunta imbelle, debile, chenza autoridade e solamente astiosa? E chie si podet illudere chi da-e un’attrezzu privu de cabu e de coa potan torrare benefizios a sa Sardigna?
Sos omines de sinnu e de bona volontade chi sun intrados in custa Giunta, e non nde mancan, deven, pro s’interessu de sa Sardigna, haer coraggiu politigu, zivile e umanu pro furriare da-e custa avventura iscunsiderada, e deven tentare de riunire ateros omines assinnados e volenterosos, dispostos a incominzare, cun perizia e prudenzia, a leare sa via tortuosa e diffizile chi giughet ue naschet sa redenzione de sa Nazione Sarda.
Sa Nazione Sarda hat bisonzu de su cuidadu de tota sa zente sarda, e hat prinzipalmente bisonzu de sos suos elettos. Sos chi como cheren fuire subra a caddos de ferula, iscan chi sos traighimentos b’est chie los realizzat fuende a sas retrovias, torrende a domo disertore, e b’est chie los realizzat currende a dainanti, a sas linias inimigas, dendesi presoneri.
Ma non podimus essere presoneris de illusiones: sos sardos ispettan chi torremus totu in prima linea, onzunu cun sa parte sua, pro sa fortuna de sa Sardigna e de onzi fizu de custa terra nostra.


text:
Underground
€21.00
Frimmada aperaulada po totu is sardos!
--
Is malliteddas chi impreamus sunt a su 100% de cotoni de 150 grammas, ca in Sardigna c'at basca meda. Sunt fatas a manu e imprentadas cun materialis termosaldàbilis de sa menzus calidadi.
Tags
Mallieddas, Màllias, Tshirt, T-Shirt, Magliette, Maglietta, Ferpas, Felpa, Felpe, Sardigna, Sardegna, Sardinia. Natziones, natzionis, nazioni senza Stato, indipendentismo, indipendentismu, autodeterminazione, autodeterminatzione. Corsica, Scozia, Scotland, Alba, Catalunya, Scozia, Catalogna, Corse, Cataluña. Indipendèntzia, indipendenza, libertadi, libertade, libertà.


text:
abbandhonàre , vrb: abbandonai, abbannonare, abendonai Definitzione lassare istare una cosa, unu logu, a unu, a tempos longos chentza si ndhe incurare, lassare in abbandhonu Sinònimos e contràrios disamparai, discuidai, irbandhonare, lassai, sbandonai, scabidai | ctr. contifizare Frases ca non lis lasso benes ne dinari mi ant in custu modu abbandonadu (C.Longu)◊ t'ibetat su coru chi as abendonau ◊ is basciuresus no ant a abbandonai custu logu! ◊ sa vida est acabbada si mi abbandhonas tue! ◊ mancu nci pentzist: dèu no ti abbandonu! ◊ nariant ca po che bogare sa miséria su rimédiu fuit de abbannonare s'agricoltura Ètimu itl. Tradutziones Frantzesu abandonner, quitter, négliger Ingresu to leave, to neglect Ispagnolu abandonar Italianu abbandonare Tedescu verlassen.
discodiàre , vrb: discoidae, discoidare, discuidai, discuidare Definitzione pigare a trascuru, a discóidu, istare a discóidu, addaesegus Sinònimos e contràrios abbandhonare, cambare, disamparai, iscuidare, lassai, scabidai, trascurai | ctr. atèndhere, contifizare Frases no tratenzas un'iscuta ne discúides un'ora! ◊ o discoidades tropu o a curtura cheries fortzare s'ora istabbilia (A.Casula)◊ in pac'ora sa bódia brente che bitellu órfanu s'at fatu, su Patriarca, chi no si discódiat in locu de recatu Ètimu spn. Tradutziones Frantzesu négliger Ingresu to neglect Ispagnolu descuidar Italianu trascurare Tedescu vernachlässigen.
irbandhonàre , vrb: sbandonai Definitzione lassare cosa, logu o gente in abbandhonu, chentza custodiau, chentza ndhe fàere contu Sinònimos e contràrios abbandhonare, disamparai, discuidai, lassai, scabidai | ctr. contifizare Frases mischinedha, sa catedha de númene no ndh’at, ca l’ant irbandhonada dae candho fit minore ◊ custas olias las ant irbandhonadas, chentza pudadas e ne irfruedhadas prus Tradutziones Frantzesu abandonner, négliger Ingresu to leave, to neglect Ispagnolu abandonar Italianu abbandonare, trascurare Tedescu verlassen, vernachlässigen.
irbandhónu , nm Definitzione su iscabudare, su no tènnere o no èssere tentu contu, trebballau, contivigiau Sinònimos e contràrios abbandhonu | ctr. contibizu Frases totu in irbandhonu est, cussu possessu: unu tempus pariat unu zardinu e como est prenu de rú Tradutziones Frantzesu abandon Ingresu neglect Ispagnolu abandono, desamparo Italianu abbandóno Tedescu Verlassen.
scabidài , vrb: iscabidare*, scabudai, scaburai Definitzione lassare a càbudu, agoa, lassare addaesegus in su sensu de abbandhonare, lassare istare, bogare de càbudu, lassare de fàere una faina de sighire apustis Sinònimos e contràrios abbandhonare, disamparai, discodiare, irbandhonare, lassai, scabulai / cambare / tasire | ctr. contifizare Frases Gesugristu no tenit ànimas de scaburai ◊ mamma mia, comenti e totu is mamas de su mundu, no tenit fillus de scabudai ◊ teni fidi e no scabudis a Deus! ◊ s'ortu ocannu dh'apu scabidau 2. seu sola e scabudada ◊ in s'ospítziu prangit unu babbu scabudau 3. apusti scabidau de trabballae obiaiant peri is óminis Tradutziones Frantzesu négliger Ingresu to neglect Ispagnolu descuidar Italianu trascurare Tedescu vernachlässigen.
scabúdu , nm Definitzione su scabudai, su lassare in abbandhonu Sinònimos e contràrios abbandhonu, descuidu, disamparu | ctr. contibizu Frases chi pentzat a s'ora de su scabudu, una punta dhi setzit in su coru!(F.I.Congiu)◊ est pentzendu a su scabudu de sa famíglia Ètimu srd. Tradutziones Frantzesu abandon Ingresu neglect Ispagnolu abandono Italianu abbandóno Tedescu Verlassen.


text:
Beranu
Artìculu in LSC
Su beranu est una de sas bator istasones de sas zonas temperadas. Astronomicamente comintzat cun s'ecuinòtziu de beranu (intre su 20 e su 21 de martzu in s'emisfèriu norte, e intre su 22 e su 23 de cabudanne in s'emisfèriu sud), e acabat cun su solstìtziu de istiu (fache a su 21 de làmpadas in s'emisfèriu norte e su 21 de nadale in s'emisfèriu sud). A bortas est cunsideradu comente sos meses intreos de martzu, abrile e maju in s'emisfèriu norte e cabudanni, santugaine e santandria in s'emisfèriu sud (beranu meteorològicu).


text:
(c.30v.) 1 †…†   Nicola Sassu daenanti dessu reveren- do in Christo patri et domino, domino Stephanus,   gratia episcopus sorrensis etc, et desos cler s de Sorra esser adsora congregados pro ssa quistione et differentia qui est dae canonicu Barisone ad Nicola Sassu, narande su dictu Nicola qui at conporadu sas berbeghes qui li tocat de parte dessu comone qui tenet Georgy Dore, in prexiu et nomen de prexiu de liras XXV su centenaiu. 2 Et avendo vendidu sas dictas berbeghes non istande in sa prima paraula, non in sa secunda, non in sa terça qui sa dicta roba li at bendidu como venit ad denegare, videndo qui su dictu Nicola sa neghativa sua est venidu daenanti dessu episcopu de Sorra et desos clerichos suos adsora congrega- dos, qui erat a dies XXVIIII de nadali MCCCCXL, 3 et narada sa differentia qui s’una parte aviat cun s’atera et sendo intesos supra sa dimanda et respontione ant judicadu su capitulu in sa villa de Bunanor qui ad s’oto siant ambas partes ad deffender sas rexiones issoro venendo et portando sas proas ad ispesas perdentes, tantu dessu capitulu quantu, etiam deus, desos testimongios et dam- pnos qui ant ocurrer. 4 Et pertantu su scritu Nicola est venidu adsu tempus hordinadu et consignadu cun sa testificatione desos testimongios examinados in su castellu d’Ardar in presentia de ssu officiale de Mesuloghu et de multos bonos homines, intesu et iscriptu su iscrianu de Sorra, sa quale examinatione esser portada in sa villa de Bunanor daenanti dessu episcopu de Sorra et dessos cler os. 5 Esser dimandados ant judicadu, non iscorda de s’unu dess’ateru, supra sa dita examinatione qui Nicola Sassu comente et venidos qui sunt in concordia in su tempus passadu et qui canonicu Barisone est istadu contemptu non una volta ma plus et plus voltas. 6 Su capitulu judicant qui Nicola scritu siat in possetione dessa dicta roba tota volta qui su dictu Nicola mitat in podere dessu vicariu sos dinaris quantu in sa dicta cantidade, excontande tota sas ispesas et dannos quantos iloy apertengiat. Et isu restante siat dadu adsu scritu canonicu Barisone.
7 Sa die scrita millesimo scritu, ispesas factas in soddos XLVI.
8 Pro su episcopu soddos X, Angelu Sassu soddos V, Paulu Pynna soddos VI, Antoni Murgia soddos VI, Franciscu Cambo soddos VI, Nicola Honida soddos V, Johanne de Serra iscrianu de Sorra soddos VI.


text:
Cuntzertu
S’editzioni de Musas e Terras de su 2019 at tentu unu sucessu mannu pro sa cantidade e sa cuntentesa de su pùblicu presente a totus is manifestatzionis organizadas, màssimu in su cuntzertu printzipale, chi s’est fatu in Casteddu, in su teatru de su Conservatòriu, a su cale ant assìstiu belle milli ispetadores, cantos bi ndi capiat in sa sala. Sos poetas a bolu e is cantadoris e sonadores sardus ant cantadu a borta a borta cun is collegas argentinos, corsos e bascos, pro lompi poscas a cantare in gara cun cuddus, in rialias de rimas e versos, de melodias e mùsicas chi ant ispantadu e incantau sos ispetadores.
Clica in sos pulsantes po biri is videos
Cuntzertu
S’eventu finale de Musas e Terras 2019
Cunferèntzia
Sa poesia cantada


text:
“The Social Dilemma” est unu documentàriu de Jeff Orlowski. Ddu podeis agatai in Netflix, e contat s’istòria de piciocas e piciocus chi anti detzìdiu de mollai is prus grandu siendas americanas de “internet” poita fiant trabballendi po fai mali a sa genti.
Su protagonista est Tristan Harris, chi cun meda atrus at fatu nasci su “Center for Human technology”.
Sa chistioni est simpri: is “social network” funt nascius, a su chi scieus, cun bideas diferentis, bellas e lègias. Oi, perou, su giogu est cambiau.
Is “social network” ant cambiau totu sa vida nosta, de candu si scidaus a mengianeddu a candu si crocaus. Totu sa manera de pensai, de vivi cun is atras e is atrus, de detzidi ita comporai e ita votai, dipendit de issus.
Est diaici po casi 2 miliardus de òminis. Pruschetotu poi is giòvunus sa vida est su chi ses in su telefoneddu.
Su documentariu contat custas cosas.
Chi unu tenit fillas e fillus, ddu depit castiai po issas e issus, e cumprendi ita si podit fai, comenti si podint pesai giòvunus chi no bivant in d-unu “Truman show” vitàniu.
Chi unu pensat a fai polìtica o sindacau, ddu depit castiai.
Tocat a ponni arregulas strintas a custas siendas mannas, chi cumandant su mundu, e no depint perou cumandai a nosu, chi boleus essi lìberus.
In su mundu Cina, Istadus Unius e Russia, po chistionis de geo-polìtica, funt pratzendisì s’arretza, e arretzas diferentis funt nascendi.
Unu logu piticu, comenti podit essi sa Sardìnnia, iat a podi detzizi, chi essit tentu su poderi de dhu fai, de ponni arregulas “moralis”, est a nai arregulas chi no pertocant sceti su poderi. Si podint fintzas ponni arregulas chi difendint is pipias e is pipius, sa “libertadi”, is “siendas piticas”. In d-unu fràsia, si podit difendit su pòpulu contra is colossus de su web.
Su capitalismu at inghitzau unu tretu nou, de unu bellu pagu, est a nai su “capitalismo della sorveglianza”. Chi no si ndi acataus est comenti a fai sa gherra, nosu a frunda, e issus a pistola.
E comenti narat su filmi, “chi unu òmini a pistola atòbiat unu òmini chena pistola, s’òmini chena pistola est unu òmini mortu”.


text:
La raccolta rappresenta da sempre il momento dell’attesa e la soddisfazione dopo il lungo lavoro di preparazione del terreno e la semina. Oggi Bruno Orrù ci illustra le fasi della raccolta rigorosamente in lingua sarda.
Ricordiamo che gli interessati possono accedere gratuitamente ai contenuti dell’intera rubrica “Ajo’ a fuedhai” (racconti e lezioni di grammatica) cliccando qui.
Buona lettura e serena domenica a tutti.
Su tempus chi bandat de maju a sa metadi se du mes’e austu, in totu sa Sardigna fit su tempus de “s’arregota”, poita totu su lori chi beniat arau, arribàt a essi prontu in custa parti de annu. Est ladinu ca sa manera de arregoli su chi est legumini est diferenti meda de sa manera de arregoli su trigu, s’orxu, s’ena…. e, in prus, sa manera de messai is loris, in dì de oi est diferenti meda de comenti si messàt in su tempus passau. Ma, lassendi a perdi tratoris e machinarius, bieus comenti si traballàt in su tempus passau.
Comenti scieus su chi sun alleguminis, beniant tzerriaus Loris Communus, poita no furint importantis comenti su trigu e is atrus loris, ma beniant tzerriaus puru Loris a Tiradura, poita ca, candu furint prontus, no beniant messaus, ma su fundu ndi beniat bogau de terra de fund’e arrexini. Su trigu e is atrus loris benint tzerriaus puru Loris a Messadura, poita ca candu sunt prontus benint messaus. Su tempus de messai benit tzerriau puru Su Messi e, in custa manera, nai su messi o s’arregota est sa matessi cosa e su tempus de s’arregota benit tzerriau puru Tempus de Messi.
Loris a Tiradura.
Sa fai, chi in trà is loris comunus est sa prus chi benit arada in Sardigna, est su primu lori comunu chi ndi benit tirau de terra e, talis bortas, sa fai si tirat impari cun su presuci e sa gentilla, in su tempus chi bandat tra sa metadi de maju e sa metadi de lampadas. Su cixiri, invecis, benit tirau pustis chi est istetiu messau su trigu in su tempus chi bandat tra sa metadi de su mes’e axrolas e sa metadi de austu. Candu su fundu de is loris communus cumintzat a si sicai, est arribau su tempus de tirai su lori communu, boghendindi is fundus de fund’e arrexini, candu ancora su fundu no est sicau de unu totu, po fai in manera chi su semini (sa fai, sa gentilla, su cixiri) no ndi bessat de sa tega po essi perdiu. Est prus inditau a fai custu traballu a mengianedhu, candu ancora su soli est basciu e su fundu no est acotoliau de su soli. Sa tiradura si fait cun is manus, si ndi bogat su fundu de terra, si scutullat s’arrexini po ndi staccai sa terra, e si poggiat su fundu in su bratzu, unu fundu avatu de s’atru, finas a candu si fait una bratzada, fata sa bratzada, su messaiu s’aderetzat e pogiat su fasci a terra, unus cantus passus agoa. Poggiada sa bratzada, si torrat a cumintzai. Est unu traballu chi bolit fatu sempiri incrubaus, poita, po ndi tirai su fundu de terra, tocat a dhu pigai acant’e terra, po no si truncai. In custa manera, bratzada pustis bratzada, si faint neras o tzregas e, dognia traballanti tenit sa nera cosa sua. Sa parti aundi sunt is traballantis, a su costau s’unu de s’atru, si narat tenta. Acabbau de ndi bogai una tenta, is traballantis cumentzant un’atra tenta, cumintzendi de sa parti de campu aundi ant acabau s’atra tenta. Custu traballu beniat fatu massimamenti de is pipius e de is femminas, e is traballantis chi beniant pigaus pi tirai loris, beniant pagaus a giorronnada e mai a cotimu e beniant sempiri pagaus cun dinai. Su cixiri, su prisuci e sa gentilla, chi beniant tiraus prus friscus de sa fai, beniant portaus apena arregotus po essi treullaus. Custu traballu beniat tzerriau “seidadùra”. Is bratzadas de sa fai, invecis, prima de sa seidadura, beniat lassada in su campu po si sicorrai, im manera chi sa treulla fessit prus a ligera.
Loris a Messadura – su trigu
Candu sa spiga est bella groga, is aristas sunt niedhatzas e is nuus no sunt sicaus de unu totu, cussu est su tempus de messai su trigu. In custu momentu si narat ca su trigu est “in amori”, e custa est s’ora giusta de dhu messai.
Su messadori portàt unu deventali, de pannu o de pedhi, chi dhu imbussàt de su tzugu a is genugus, portàt is Mangitus o Manigotus, de pannu chi imbussàt is bratzus e sa pranta de is manus, is didus abarrànt in foras ca poita serbiant po manixai, cun d- una manu, sa fraci e s’atra po afferrai su mannùgu. Su pistirrinchinu de sa manu chi aguantàt su mannùgu portàt unu didali de pedhi o de canna, po dhu salvai de calencuna acollada de fraci. In conca portànt unu capedhu ladu, e de su capedhu faiant calai unu muncadori chi cuberiat su pistidhu e su tzugu po dhu su salvai de su soli foti, un’atru muncadori fit annuau a su tzugu e serbiat po istrexi su sudori e po salvai su tzugu de is aristas.
Fit costumu cumintzai sa messadura de bonu mengianu, in manera chi su trigu fessit prus modhi, po custa arrexoni medas messadoris abarrànt a crocai in su satu. Si cumintzat de bonu mengianedhu, si pasiànt in is oras prus bascosas, pustis si torràt a messai finas a su scurigadroxu.
Prima de cumintzai a messai, tocàat a isceberai de cali pati cumintzai, o, berus siat, beniat sceberada sa ténta. Su sceberu de sa tenta dipendiat massimamenti de comenti fit crocau su trigu, poita, po traballai beni, tocàt a si ponni a pati atra de sa crocadura de su trigu, in manera chi is aristas no picighessint in faci a su messadori. Is messadoris, sceberada sa tenta, si poniant unu a costau de s’atru, a pagu prus o mancu tres metrus s’unu de s’atru. I messadoris chi furint a is dus cabudus de sa ténta, su de manu manca e su de manu deretà, si naràt ca teniant “sa manu de sa sennora”, po su motivu ca poriant traballai mellus de is atrus ca portànt unu costau liberu, su messadori chi fit in mesu de sa ténta, beniat tzerriau “segador’e ténta”. Custu depiat camminai messendi sempiri deretu e prus ainanti de is atrus. Is atrus messadoris camminant a pati atra de su segador’e ténta, unu ainanti, a giru de unu metru, de su chi portàt a costau, custu po fai in manera de no si picigai cun sa fraci s’unu cun s’atru. In custa manera is messadoris camminànt cun su segador’e tenta in punta e is atrus avatu, a pati atra e dogniunu s’agatat a essi a tres metrus de is chi potàt a su costau e a unu metru de is chi portàt ainnantis e apalas.
Prima de cumintzai su traballu, dognia messadori si fiat sa gruxi cun sa manu in sa cali portàt sa fraci, pustis si incrubada finas a afferrai unu matzu de ispigas a giru de pramu e mesu de terra e, spinta ainnantis custu matzu afferrau, dhu segàt cun sa fraci. Matzu avatu de matzu finas a cantu ndi podiat aguantai cun sa manu. Candu cun sa manu no ndi podiat aguantai atru, fit prontu su Mannùgu, chi beniat stuau a terra e si torràt a cumintzai. Dognia ses mannùgus si fiat una màniga, fata sa maniga, su messadori pigat tres o quatru fundus de trigu segaus prus a longu e, custus beniant mullius (atrotoxaus) e si ndi fiat unu liòngiu (acapiu), cun su cali beniat acapiada sa màniga de trigu. Custu traballu si tzerriàt “a liài maniga”. Sa màniga aici acapiada beniat posta strantaxa cun sa spiga apitzus. Pustis, is manigas beniant ammuntonadas a s’acabada de dognia tènta po essiri pinnigadas de su carradori.
Medas bortas is messadoris faiant a isfida in trà de issus, custu ca poita, is messadoris beniant pigaus, massimamenti, a iscarada, comenti chi fessit unu cotimu, ca poita is messadoris faiant de totu po messai in su prus pagu tempus e, po paga, arricìant sa matessi cantidadi de trigu chi fit stetia arada in su campu messau e, custu trigu, is messadoris si dhu pratziant in tra de issus. Aici, chi in su campu furint stetius araus dus mois de trigu, is messadoris arriciant in paga dus mois de trigu de pratziri. Sa lestresa in su messai fit necessaria ca poita dognia dì chi passàt su trigu diventàt sempiri prus siccau e arridu.
Giuliu Angioni, in su libru cosa sua “Sa Laurèra” còntat custu contu: – Custu fit unu grandu messadori,chi nemus arrennesciat a dhu sighiri. Dhi narànt Maliòrcu. Dognia annu, sa noti de Santuànni, andàt a circai unu bremi chi issu feti connosciat. Agatau chi dhu aiat, dhu pigada e dhu poniat aintru de su stampu de su manigu de sa fraci, in sa part’e basciu e lassàt sa fraci totu sa noti de Santuànni a su serenu. S’incras a mengianu andàt a biri ita fit sutzediu: chi su bremini fit passau a s’atra parti de su stampu de su manigu de sa fraci, boliat nai ca sa mexina fit arrennescia e ca, po totu sa scarada Maliòrcu aiat a essi messau coment’e unu dimoniu. Bastat chi essi nau, candu fit messendi “Toca Maliòrcu, dimoniu” e issu messàt comenti chi portessit is dimonius verdaderu. No dhu podiat sighiri nemus. Issu fiat su traballu de centu ominis e prus”.
Dognia messadori teniat su deretu de portai cun issu una femmina po arregoli spiga o ispigai, custa fit massimamenti una parenti de su messadori e teniat su deretu de s’aguantai po issa totu sa spiga chi arrennesciat a pinnigai pustis chi fit passau su messadori. Custa perou depiat aggiudai in su traballu, de carrigai su carru finas a sa bentula e a s’incungia. Candu sa spigadrixi no fit una de famiglia, su messadori podiat pretendi parti de su triguspigau. Chi sa spigadrixi fit acodrada in calencuna domu, po arrecumpensai sa meri chi dha lassàt andai a ispigai, depiat fai is traballus de domu aintr’e noti e depiat donai a sa meri metadi in truncu de su trigu spigau. Sa spigadrixi fit incarrigada puru de assisti is messadoris portendidhis s’acua po buffai.
Is ispigadrixis puru imperànt is mangìtus, imperànt gunnedhas longas e si poniant fin’e duas parigas de migias po si salvai is cambas de sa stula. In conca si poniant muncadoris mannus chi dhi podessint arreparai sa faci de su soli ca poita a diventai niedhas de su soli no fit cosa bona a i cussus tempus, po custu motivu, is femminas, costumànt a si sciacuai sa faci, sa di de su primu de maju, cun su serenu de su satu, ca, narànt, dha sas preservada de diventai niedhas. A artaria de sa brenti acapiànt sa sachita, chi serbiat po nci ponni sa spiga arregota e, acapiada a sa sachita, portànt sa pudatza. Dognia spigadrixi, acanta de su strexu teniat unu sacu aundi poniat sa spiga arregota. Dognia spigadrixi camminàt avatu de su messadori cosa sua e podiat arregolli spiga feti in sa tenta de custu messadori. Is ispigas arrutas in sa messadura, benint arregortas de sa spigadrixi, sa cali, fatu unu matzitu, ndi segat sa spiga de su cambu cun sa pudatza e arregolli su trigu in sa sachita. Candu sa sachita est prena, getàt a su sacu. Sa spigadrixi est cunseberada bona candu arrennexit a serrai sa giorronada serrendi su sacu a pannu in faci. Custu bolit nai ca su sacu est aici prenu chu no fait a dh’acapiai e, po dhu serrai, in sa parti de pitzus si ponnit sa sachita de sa spigadrisci e is acapius si faint a is dus corrus artus de su sacu, a corriscedhus. In custa manera su sacu parit chi portit dus corrus. Eus nau ca sa spigadrixi, candu fit necessariu, depiat portai s’acua a is messadoris, ebenis, candu una de is ispigadrixis bandàt a preni s’acua po dha portai a is messadoris, totu is atras si firmànt finas a candu custa no torràt a su traballu.
Sa manigh’e agoa
Po fai s’urtima maniga de trigu, tzerriada sa manighe agòa, si allogàt sa parti de su campi aundi su trigu fit prus bellu. In algunas bidhas, sa manigh’e agoa beniat messada de su meri, in atras de su sotzu, in atrus logus ancora, dognia messadori faiat unu mannùgu de s’urtima maniga. Po fai s’urtima maniga si lassàt una parti de campu, a retangulu, su messadori atacàt custa tenta a metadi de sa parti crutza, pustis atacàt a metadi de sa parti longa, fendi in custa manera una gruxi. I mannùgas de s’urtima tenta no depiant mai tocai terra, po custu motivu si sterriant in terra quatru manigas giai fata e is mannugus beniant poggiaus apitzus de custas manigas. Custus mannugus depiant essiri prus bellus e beni acapiau de is atrus. Una borta acapiada s’urtima maniga beniat istrantaxada apitzus de is manigas sterrias in terra, pustis beniat carrigada in su cucuru de s’urtimu carru, beniat posta una canna bidri in mesu, a sa cali beniat acapuiau unu muncadori de femmina e, cun custu carrigu fatu, si furriàt cun totu sa cambarada cantendi a mutetus. De su trigu chi abarràt una borta fata sa gruxi po fau sa manigh’e agòa, beniant fatus tantis mannùgus cantu furint is ispigadrixis e a dogniuna beniat arregallau un de–i custus mannùgus.
Acabau su traballu is ispigadrixis passant su cumbidu e totu acabàt seghendi su brochitu chi fit serbiu po portai acua a is messadoris.
Sa Seidadùra
Eus giai nau ca totus i loris, sia a tiradura che a messadura, pustis de s’arregorta beniant portaus a s’axrola po essi traballaus e po scerai su frutu de sa palla, feti sa fai beniat lassada unu pagu de tempus in sa terra po si siccai beni.
S’axrola s’agatàt sempiri acanta de sa bidha e, chi no fit de propriedadi de su comunu fit de calencuno proprietariu chi dha poniat a pesòni. In is axrolas, is messaius nci portànt is loris arregotus e dhu sus poniant a muntonis tzerriaus bigas. Dognia messaiu faiat una biga po contu suu.


text:
Su Lanusè si ndi pigat unu bellu puntu in domu de is de su Latina
Sèrie D: is de su Crabònia sighint a curri forti cun is cuatru gol fatus a is de su Giugliano; bincit puru s'Altzaghena
Po incumentzai s'artìculu scritu in sardu campidanesu po is Novas de Diario Sportivo de custa cida, m'iat a praxi partiri cun d'unu paghedhu de filosofia, est a nai, de fuedhus drucis: su beranu nd'est torra lòmpiu, giai de una dexina de diis, e in su cieu si bint giai, boba boba, is arrùndibis. Cumenti narat su dìciu, peròu, un arrùndibi no bastat po ndi pesai su beranu: su primu de cussus pillonedhus niedhus, chi dònnia annu m'arregallant unu prèxiu mannu feti a dhu sus biri (chi no agatu nemancu is fuedhus po si dhu contai, cumenti mancai ia a bolli), diaici allirgus in s'interis chi bobant in su cielu e ndi bogant aforas cussus tzerrius chi faint, d'apu biu pròpriu domìnigu passau, chi fiat su domìnigu de is pramas. Mi praxit de amachiai su modu chi tenint de bobai, chi ia podi abarrai po oras e oras a dha sas castiai: su primu arrundibi chi apu biu cust'annu, est passau a duus centìmetrus de sa conca mia. Dònnia borta chi dhu sus castiu, bobendi allirgus in su cielu de custu beranu chi est brintendi pròpriu in custa diis, e chi giai si arregalat sa basca bella e su bentixedhu friscu, cun su sobi chi callentat (e incumintzat puru a abruxai sa peddi groga) e apaxiat su coru, pentzu chi s'omini iat a depi imparai meda de is animabis, e de is arrùndibis puru: a bivi, mescamente, cun coru allirgu. A bivi cun coru allirgu e a torrai gratzias, dònnia dì, feti po sa possibbilidadi chi teneus de si gosai totu sa bellesa chi custu mundu si donat e si arregalat. E fortzis s'òmini (est a nai is cristianus) iat a depi a imparai torra a bivi cun cussu machìmini chi, a bortas, tenint is animabis: cussu machìmini allirgu, chi ti donat sa possibbilidadi de bivi cun coru ligeru e chenza tropus pentzamentus. Ma dhu scieus, s'omini depit puru fai is contus cun is trumentus legius, e no sèmpiri bastat un arrùndibi, o su callenti de su beranu, a si fai scaresci de totu su marigosu chi, a bortas, custa vida si donat. Diaici, cumenti scieus giai beni, cun su beranu nd'est arribbau puru un atru bellu corpu de matzoca in conca: sa Sardinnia, difatis, no est prus pintada de cabori de biancu, ma est torrada a essi pintada a cabori de arangiu, po su disisperu mannu de totu sa genti e, pruschetotu, de is chi trabballant me is bar e me is ristorantis, chi ant a depi abarrai torra serraus, chenza podi arriciri sa genti me is aposentus, a su mancu fintzas a su trinta de su mesi de Abrili, ma nc'est giai chi narat chi sa serrada at a durai fintzas a is primus diis de su mesi de Maju puru. Unu dannu lègiu po is buciacas de is trabballadoris, e pruschetotu po is concas de is piciochedhus, e nosu pentzaus sèmpiri a is prus pitichedhus, chi bai circa cumenti ant a fai, imoi, a abarrai in domu po su segundu beranu de sighiu, cun custu dannu mannu chi si nd'est protziu apitzus de prus de un annu e chi no spaciat e no tenit fini, a su macu po imoi. Mi prangit su coru, si nau sa beridadi, a biri totus cussus picochedhus chi in sa bidha cosa mia abarrant cuaus, po totu su merì, a ciaciarrai in cussus chi in italianu tzerriaus "sottopassagio", me sa istazioni de is trenus: iant a depi curri e passillai asuta de su sobi callenti, asuta de su cielu bellu e asullu, e invecias si nd'abarrant interraus in su logu prus scuru chi nc'est. Iant a depi fai a trassa de is arrùndibis, e bivi cun coru allirgu e in libbertade, ma no podint, poita seus ancora acapiaus a su dannu legiu chi su Covid si nd'at ghetau apitzus. E dhu scieus beni, poita megaus a si dhu arrepiti giai dònnia cida: at a serbiri un antru stìdhiu de passientzia in prus, fintzas a candu sa passientzia si bastat, isperendi chi in s'istadi is cosas potzant bandai mellus. Nc'aciùngiu custu puru, giai chi nci seu: mi prangit unu paghedhu su coru a biri is de San Marco de Assèmini, chi currint in su campionau de s'Eccellenza e sighint cun is allenamentus in truma manna in su campu de Bidd'e Sorris, in s'interis chi is piciochedhus prus piticus (ant a tenni nemancu cuindixi annus), giogant a bòcia in d'una pratza chi nc'est giai afaci: is campionaus de s'Eccellenza funt benius a essi, est una noba chi nd'est bessida aforas pròpriu de una pariga de cidas, giogus de importu natzionali; totus is campionaus de is piciochedhus prus piticus (aici cumenti puru is allenamentus) invècias funt stètius sciusciaus. Nudha spàssiu po is pipius, ma su chi si parit peus, nudha atividadis sportivas, una de is cosas chi faint prus beni po sa saludi. Apustis de essi contau totu custu (e si domandu iscusa chi mi seu strollicau prus de su tanti chi serbiat), incumentzaus a castiai is nobas de importu prus mannu de sa cida, torrendi a su chi si pertocat, est a nai su mundu de sa bòcia in Sardìnnia.
Martis passau, su binti-tres de su mesi de Martzu, s'est benniu a sciri chi Gabriele Gravina, chi est su presidenti de sa FIGC, nd'at sciusciau totus is giogus, in totu Italia, partendi de is de sa Promotzione, e arribbendi a is de sa Primu e de sa Secunda Categoria, e duncas nd'at sciusciau totus is listas: a cantu parit e a cantu si cumprendit in dì de oi, is de sa Federatzioni ant a fai cumenti chi sa stagiòni de su duamilla e binti \ duamilla e bintunu no est mai esistia. Unu pecau mannu, ma si cumprendit beni chi, contendi ca is scuadras ant acutu a cabai in campu a giogai feti po cincu domìnigus, no nci fiat atru chi si podessit fai. S'annu passau, dhu arregodaus, is giogus si fiant frimaus in su mesi de Martzu, ma is scuadras iant acutu a giogai a su mancu sa mitadi de su campionau, est a nai totu is partidas chi balliant po s'andada e una pariga de cussas chi balliant po sa torrada: su carraxu mannu est arribbau candu is de sa FIGC e de sa LND ant depiu decidi, me is uficius cosa insoru, cumentu cuncodrai is fainas chi pertocànt is scuadras chi depiant artziai de categoria e cussas chi ndi depiant cabai. S'istadi passada, si dhu arregodaus beni, fiant arrannescius a agatai un acòrdiu sciusciendindi cussas chi in italianu si tzerriant "retrocessioni"e lassendi feti cussas chi in italianu si tzerriant "promozioni", ma po cust'annu is cosas funt andadas peus meda. Ispereus chi totus is giogadoris diletantis de bòcia potzant torrai a partiri cun is giogus e su spàssiu de su mesi de Cabudànni, candu nc'at a essi de cuncodrai sa istagioni noba, est a nai sa de su duamilla e bintunu \ duamilla e binti-duus. Pròpriu po custu, su presidenti de su Cumitau Regionali Sardu, Gianni Cadoni, impari a is de su Cunsillu Diretivu, nd'at pesau una lista de atobius po arrexonai apitzus de sa chistioni: ariseu, de lunis, su binti-noi de su mesi de Martzu, est tocau intzandus, a is otu scuadras chi ant decidiu de torrai a partiri cun is giogus me in su campionau de s'Eccellenza; cumenti est acabbau custu atobiu, sèmpiri in su merì de ariseu, a is seti, est tocau puru a is dexi scuadras chi ant scerau de no torrai a partiri, est a nai chi ant scerau de castiai is atrus, e abertai diaici a sa stagioni noba chi at a benni. Oi invècias, chi est su trinta de su mesi de Martzu, at a tocai a totus is scuadras de su campionau de Promotzione, chi ant a circai de cumprendi calli funt is bideas po cuncodrai su campionau chi at a benni. Apustis de s'atobiu cun is scuadras de sa Promotzione, a is seti de su merì, at a tocai a is scuadras de sa Primu Categoria. Po crasi, invecias, est a nai po su trintunu de su mesi de Martzu, a is ses, at a pertocai a is scuadras de sa Secunda Categoria, cussas chi currint in su Girone A, in su Girone B, in su Girone C e in su Girone D. Giobia chi benit, invecias, chi est sa primu dì de su mesi de Abrili, sèmpiri a is ses, at a tocai a is scuadras de sa Secunda Categoria chi currint in su Girone E, in su Girone F, in su Girone G e in su Girone H.
Duncas, po cust'annu, ant a abarrai in peis feti is giogus de s'Eccellenza: po su chi pertocat is règulas de sighiri po garantiri sa saludi de is giogadori, ant a balli cussas chi funt sighendi, po nd'arremonai una, is scuadras de sa Sèrie D. Is chistionis prus callentis pertocant is esamis de fai a totus is giogadoris e a is dirigentis chi sighint sa scuadra, dònnia cida, a su mancu corantotu o setanta-duas oras ainnantis de sa partida. Chi unu giogadori at a tenni su virus in cropu, est craru, no at a podi cabai in campu e at a depi abarrai in assètiu a su mancu po duas cidas, cosa chi at a balli puru po totus cussus chi funt abarraus a su costau de su giogadori apuntorau. Totus is atrus giogadoris, invècias, ant a podi sighiri cun is allenamentus e, apustis, cun sa partida. At a tocai a is dotoris de dònnia scuadra sighiri is fainas de is esamis a is giogadoris.
Is de sa Sèrie D, in s'interis chi is scuadras de s'Eccellenza torrant in campu po is allenamentus, sighint a curri: domìnigu passau ant giogau sa de binti-tres giorronada, ma sa nova de importu prus mannu est chi, apustis de is partidas chi s'ant a giogai su binti-cincu de su mesi de Abrili, est a nai duncas apustis de sa de binti-otu giorronada, ant a circai de recuperai is partidas chi in s'interis ndi funt sartadas po crupa de su Covid, po circai, diaici, de aderetzai is cosas in sa lista, fadendi in modu chi totus is scuadras tengant su pròpriu numeru aguali de partidas giogadas. In su Girone G, chi est cussu innoi currint is scuadras sardas, nc'ant a essi de recuperai calincuna cosa cumenti a undixi partidas, cun duas partidas chi pertocant is giogus de s'andada: seus chistionendi, mescamente, de is partidas tra is de su Monterosi e is de su Giugliano, chi si depiat giogai a sa de sexi giorronada; sa partida tra is de su Cassino e is de sa Nuova Florida, chi s'at a giogai de mèrcuis, su seti de Abrili, apustis de is festas de Pasca e de Paschixedha; de recuperai nc'at a essi sa partida tra is de sa Nuova Florida e de s'Afragolese, chi ballit po sa de dexiotu giorronada; sa pròpriu cosa ballit po sa partida tra is de su Monerosi e de su Cassino, po sa de dexianoi giorronada. Po sa de dexianoi giorronada, ballint puru is partidas tra is de s'Insieme Formia e de su Giugliano, e cussa tra is de su Vis Artena e sa Nuova Flòrida. Duas ant a essi is partidas de recuperai po su chi pertocat sa de binti giorronada: seus chistionendi de sa batalla tra is de su Cassino e de s'Afragolese, e tra is de sa Nuova Flòrida e is sardus de su Murèra. Po sa de bintunu giorronada, s'ant a depi recuperai is partidas tra is sardus de su Crabònia e is strangius de sa Nuova Flòrida, cosa chi ballit puru po is de su Latina, chi si d'ant a depi biri contras a cussus de su Cassino. Sèmpiri cussus de su Cassino ant a depi recuperai puru sa partida, chi ballit po sa de binti-duus giorronada, contras a is sardus de s'Altzaghena.
Domìnigu passau, tra is atras cosas, is sexi scuadras chi currint in su Girone G de sa Sèrie D funt cabadas totus impari in campu, chentza mancu una partida sartada po crupa de su Covid: est stètia sa primu borta, de candu est brintau su duamilla e bintunu, chi no nd'est sartada nemancu una partida. Is tattaresus de su Latte Dolce ndi funt arrutus in domu de is de s'Afragolese, chi ant bintu sa partida e si funt postus in buciaca is tres puntus gratzias a is gràtzias a is gol fatus de Fava e de Riccio, cun Scoto chi, cun d'unu tiru de is undixi metrus, iat cassau su parègiu, est a nai s'unu a unu, ma no est bastau. Est stètiu unu domìnigu meda, meda prus druci, invècias, po is de s'Altzaghena, chi in domu funt arrannescius a binci contras a is strangius de su Savoai, po unu a zeru, gràtzias a su gol fatu de Rossi. Nc'est grandu prexu, e si cumprendit beni su poita, invècias, in domu de su Crabònia, chi in domu ant pigau a bussinadas is stràngius de su Giugliano, cun cuatru gol: su primu d'at fatu Cappai, su segundu Piras, su de tres d'at fatu Stivaletta e s'ùrtimu, invecias, d'at fatu Agostinelli. Nd'arribat feti unu puntu, invècias, po is de su Lanusè, chi curriant in domu de is de su Latina, cun sa partida chi s'est serrada cun su resultadu de zeru a zeru. Unu puntu, arregotu peròu in domu, po is de su Murera, chi funt andaus a sbati apitzus de is de su Cassino, cun su resultau chi est abarrau frimu a su zeru a zeru. Domìnigu malu, invècias, po is de sa Torres, chi nd'ant bodditu duus gol de su Vis Artena: su primu d'at fatu Alonzi, su secundu Taviani. Imoi chi nci seus, andaus puru a castiai cumenti funt andendi is cosas me in sa lista po is scudras sardas de sa Sèrie D: is chi s'agatant prus in artu funt is de su Crabònia, cun trinta-ses puntus in buciaca e binti-duus partidas giogadas (e duncas feti una de recuperai), chi si gosant diaici su de cincu postu in sa lista, a is pabas de is de sa Nocerina, chi tenint cuatru puntus in prus, ma puru totus is partidas giai giogadas. A is pabas de is su Crabònia, cun feti unu puntu in mancu, dhoi funt is de su Savoia, cun rinta-cincu puntus e binti-tres partidas giogadas. A su de seti postu in sa lista, agataus sa segunda scuadra sarda: seus chistionendi de is de su Murera, chi po imoi tenint in buciaca calincuna cosa cumenti a trinta-cuatru puntus, cun dexi bìncidas e cuatru parègius, ma depint ancora recuperai una partida. Cun duus puntus in mancu, sighint intzandus is de su Lanusè,trinta-duus puntus allogaus fintzas a imoi, cun otu bìncidas e otu parègius. A su de dexi postu in sa lista, no staint mabi is de s'Altzaghena, cun binti-cuatru puntus allogaus in su callenti, binti-duas partidas giai giogadas e feti una ancora de recuperai. Is biancus-birdis ant bintu po cincu bortas, cun noi parègius. Is tattaresus de su Latte Dolce sighint cun binti-duus puntus, chi ballint po su de doxi postu in sa lista, ma tenint totus is partidas fatas. Is chi staint peus de totus funt is de sa Torres, chi funt giai in s'ùrtimu postu de sa lista, cun su Giugliano chi tenit feti unu puntu in mancu de is sardus, est a nai cuindixi puntus contras a is sexi aguantaus fintzas a imoi de is arrubius-brau, chi ant bintu feti po tres bortas, cun seti paregius e trexi partidas perdias. Nc'est de nai puru, peròu, chi is de su Giugliano depint recuperai ancora duas partidas, is de sa Torres invècias dha sas tenint totus giogadas.
Serraus is novas po custa cida, ainnantis de augurai a totus bonas festas de Pasca, castiendi ita funt fadendi is scuadras de s'Eccellenza in sa fentana de su mercau: is de sa Nùorese, chi ant a torrai a partiri cun is giogus in campu feti su dexi-otu de su mesi de Abrili, cun sa partida contras a is de s'Atletico Uri, circant de cuncodrai mellus sa rosa: apustis de essi pigau su portieri Matteo Trini, chi ndi lompit de is de su Budoni, e Gianluca Dessolis, unu difensori chi torrat a giogai a Nùgoro apustis de tres annus cun su Ilàrtzi, ndi pigat puru Alessandro Manca, nàsciu in su milli e noi-centus noranta duus, un atacanti chi iat incumentzau is giogus, po cust'annu, cun is Arthanesus de su Idolo, ma chi iat comentecasiat giai giogau cun sa Nuorese, puru in su campionau de Sèrie D in su duamilla e catodixi \ duamilla e cuindixi. Torrat a giogai in Nùgoro puru su centrucampista Andrea Corda, nàsciu in su duamilla e unu, e duncas, ancora tra is piciochedus prus piticus, est a nai tra cussus chi in italianu si tzerriant "fuoriquota". Corda fintzas a imoi fiat gioghendi cun is de su Campobasso.
Attività realizzata col contributo della Regione Sardegna. IMPRENTAS 2020-2021. LR 22/2018 art. 22


text:
“Arrègulas”: dibattito sulle regole di scrittura per il campidanese”
Artìculu de Cesare Giombetti pigau de cagliaripad.it. L’”Acadèmia de su Sardu onlus” propone un’alternativa alla Limba sarda Comuna (LSC), chiedendo l’istituzionalizzazione della lingua sarda nelle sue due varianti e delle altre lingue presenti nell’Isola, le cosiddette alloglotte Il 13 novembre, a Carbonia, si è svolta la conferenza di presentazione del libro “Arrègulas po ortografia, fonètica, morfologia e fueddàriu de sa Norma Campidanesa […]
In s’Unione Sarda parrimentus diferentis apitzus de su standard benidori de sa lìngua sarda
S’Acadèmia contras a su nucleari
S’ACADÈMIA DE SU SARDU ONLUS, CUN SU DOCUMENTU PRESENTI INTRAT IN SU COMITAU.SI.NONUCLE. DIFATIS S’ACADÈMIA DE SU SARDU ONLUS EST CONTRAS DE SU NUCLEARI, IN SARDÌNNIA E IN SU MUNDU. SA CULTURA E SA LÌNGUA NOSTA FUNT FILLAS DE UNU MUNDU LÌMPIU E SINTZILLU, DE UN’ECONOMIA, FATA PRUSCHETOTU DE MESSAJUS E PASTORIS CHI ANT CUNCORDAU UNA LÌNGUA CHI DE CUSSA […]
Poita in sardu?
https://www.facebook.com/events/1635367776584174/ Poita in Sardu ? Su Sardu seus nosu, sa terra nosta, s’identidadi nosta. Poita in Sardu ? Custa est sa chistioni. Sa lìngua e s’identidadi no funt sceti unu balimentu e unu deretu de fundòriu, ma finsas un’oportunidadi econòmica. Lìngua, cultura e territòriu funt is fundamentus de s’adelantamentu de is prus siendas mannas internatzionalis bincidoras, de cosa de papai, […]
Comunicau de s’Acadèmia e de sa CSS
Canali Youtube
Eus incingiau su canali Youtube cun totu is filmaus chi eus a cuberai o produsi aingìriu de is chistionis nostas. Su link ddu agatais in bàsciu a manu dereta (in sa sidebar) ma si-ddu torraus a ponni innoi puru. Po imoi ddoi podeis agatai un’arrogu de su tg de Videolina cun sa presentada de Arrègulas. Canali Youtube
Prèmiu Literàriu de Cabuderra “tziu Boicu Pianu e tziu Firei Lai”
Su Comunu de Cabuderra at stabilèssiu unu cuncursu literàriu in lìngua sarda intitulau a is poetas cabuderresus “Tziu Boicu Pianu e Tziu Firei Lai”. Su concursu est apitzus de sa storiedda a sa manera de is contixeddus de Esopu, aundi is animalis bivint, fueddant e scramentant che a s’òmini. In sa storiedda s’agatat giai sèmpiri su scramentu postu po imparai. Sa […]
Donai su 5×1000 a s’Acadèmia de su Sardu Onlus
Ocannu puru fait a donai su 5 x 1000 a is assòtzius ONLUS, che a s’Acadèmia de su Sardu, chi de su 2009 est faendi faina de bolontariau in totu su chi pertocat su stùdiu, sa circa, sa defensa, su spainamentu e s’apretziamentu de sa Lìngua sarda, imperendi po su prus sa faina personali, boluntària e a gratis de is […]


text:
Vincono tutte in trasferta… Vis corsara a Messina… Costa d’Orlando supera Cosenza, Patti a Crotone… Cefalù vince nettamente a Milazzo… Siracusa s’impone a San Filippo, Ragusa cede contro Palermo..
SERIE C GIRONE I 6° giornata
Peppino Cocuzza – Centro Convenienza-Kama Italia Aretusa 95-98
New Team 2000 Crotone-Sport è Cultura Patti 61-73
Basket Ragusa-Green Basket Palermo 65-75
Nertos Cosenza-Irritec Costa d’Orlando 84-89
F.P. Sport Messina-Vis Reggio Calabria 63-80
Amendolia Assicurazioni Milazzo-Zannella Basket Cefalu’ 64-84
Classifica: Vis Reggio Calabria 12,Irritec Costa d’Orlando 10,Zannella Basket Cefalu’ 10,Nertos Cosenza 8,Green Basket Palermo 8,Kama Italia Aretusa 6,Sport è Cultura Patti 6,New Team 2000 Crotone 4,F.P. Sport Messina 4,Amendolia Assicurazioni Milazzo 2,Polisportiva Basket Acireale 2,Basket Ragusa 0,Peppino Cocuzza – Centro Convenienza 0
Prossimo turno: Basket Ragusa-New Team 2000 Crotone,Vis Reggio Calabria-Nertos Cosenza,Zannella Basket Cefalu’-Peppino Cocuzza – Centro Convenienza,Kama Italia Aretusa-Polisportiva Basket Acireale,Sport è Cultura Patti-Amendolia Assicurazioni Milazzo,Green Basket Palermo-Irritec Costa d’Orlando


text: (c.48r.) 1 Tenende capitulu su reverendo segnore episcopu de Sorra, in sa ecclesia de santa Katerina de Mores, cun su clericadu suo esser adsora congregados in sa dicta ecclesia, su dictu segnore episcopu ad vistu qui est istadu manchadu qui non est benidu su archiprede de Sorra secundum que est atenudu et est cadidu in sa pena qui in su capitulu sy contenet, 2 et gasy canonicu Antoni Murgia et simili preidi Antoni de Serra, et pertantu custos qui sunt cadidos in sa dicta pena su segnore episcopu de Sorra lassa- tilu in podere dessu vicariu canonicu Gantine de Nula.


text:
Mars Thincsus
Mars Thincsus (Gothice: 𐍄𐌴𐌹𐍅𐍃[1], Theodisce alte antique: Ziu, Anglosaxonice: Tīƿ, Nordice: Týr) est deus Germanicus pugnae singularis, victoriae et gloriae heroicae, depictus ut vir cum una sola manu. Filius gigantis Hymir et Frillae secundum Eddam Maiorem est, sed Snorro Sturlaeus in sua Edda Minore eum filium Othini et Friggae esse affirmat.
Origines[recensere | fontem recensere]
Nomen 'Týr' "deum" significat (v.gr. Hangatýr "deum pendentem" significat et id est unum nominum Othini) et ex vocabulo Protogermanico Tîwaz provenit et id ipsum ex vocabulo Protoindoeuropaeo Dyeus quod deus principalis primum fuit et praecursor Dios in mythologia Graeca et Dyaus Pitar in religione Vedica.


text:
A totu sos iscrittos chi retzidu
hapo sa di-e sa festa 'e sas Frinas
oe sa moda tua si est aggiunta.
E deo prus che mai inorgoglidu,
de cust' arzola 'e umiles geninas
a tie puru nd'oferzo una giunta.
De Macumere in sa pru arta punta
so dimoradu che chi sia mere
de cantu in s'universu c'hat criadu
e curro cun su entu a vel'isparta:
de Macumere in sa punta prus arta
so dimoradu che chi sia mere,
in sa punta prus arta e Macumere
so che chi sia mere dimoradu
de cantu in s'universu c'hat criadu
e curro a veli isparta cun su entu
d'agattare sas musas in s'intentu
e poesia vera a pizu ogare.
in s'intentu sas musas d'agatare
e poesia vera ogare a pizu:
ma est chimera su meu disizu
ca in ateru logu issas abitan.
Solu lebias Frinas mi visitan
cando enin d'eranu dies tebias
e amparu in sos versos chirco tando
pro poder haer calc'ora 'e consolu:
lebias frinas mi visitan solu
cando enin d'eranu dies tebias.
mi visitana solu frinas lebias
tebias dies d'eranu enin cando
e amparu in sos versos chirco tando
pro poder de consolu haer calc'ora :
e nd'est bessidu su librittu a fora
chi s'amigu Pillonca, l'hat iscrittu,
e nd'est bessidu a f'ora su librittu
chi l'hat iscrittu s'amigu Pillonca.
Ca, a mie mai m'est bennidu a conca
in cussu campu a fagher iscumissas.
Ma est chimera su meu disizu
ca in atteru logzu abitan issas.
Sas rimas tuas de antos prolissas
sun che de maju lentoradas fruas
ch'estin su logu e festa e de ammaju
e mi atin a ojos sas lagrimas:
sas prolissas de antos tuas rimas
sun che de maju lentoradas fruas.
sas prolissas de antos rimas tuas
lentoradas sun fruas de maju
ch'estin su logu 'e festa e de ammaju
e sas lagrimas a ojos mi atin
e de su coro a s'intimu ch'imbatin
ca dogni versu est una prenda 'e oro
e imbatin a s'intimu 'e su coro
ca dogni versu est de oro una prenda.
mancari poi a sa fine cumprenda
chi cantu naras est pro brulla e giogu.
Ma est chimera su meu disizu
c'abitan issas in ateru logu.
Però mi dan cuntentu e disaogu
e poete mi parzo in su momentu
ch'in sos tuos eloggios mi carrarzo
e tando a oju abertu isande so:
cuntentu e disaogu dan però
e poete mi parzo in su momentu.
perù mi dan disaogu e cuntentu
ch'in su momentu poete mi parzo:
s'in sos tuos eloggios mi carrarzo
tando mi so isade a oju abertu
ma da chi mind'ischido, su desertu
de sa mia ignoranzia torra ido:
ma su desertu, da-chi mind'ischido
de sa mia ignoranzia ido torra.
Intantu est doverosu chi t'aporra
grazias milli pro su bellu cantu.
est dovrosu chi t'aporra intantu
grazias milli pro su cantu bellu:
su c'has a mie inbiadu modellu
onor'e fama hat a batire a tie
su modellu c'has imbiadu a mie
hat a batire a tie onor'e fama.
e-i sa tua sonniada brama
cantu prima has a bider apagada.
e-i sa tua brama sonniada
apagada has bider cantu prima.
e cando has esser de Parnasu in chima
Melpomene e Talia ti dan basu
e cando has esser in chima 'e Parnasu
ti dan basu Talia e Melpomene
Adiu amigu caru, istadi bene.
Salvatore Murgia (Macomer)
1° premio 2005
(Sezione tra poesia e canto «Pietro Pisurzi»)